《送杨长卿任赣州知事》
宋代·刘有庆

望郡推章贡，斯游趣不希。
风清王俭幕，春满老莱衣。
鲫沼迎秋月，螺亭览夕晖。
政成如有句，肯寄北鸿飞。

作者简介：刘有庆，字元长，号损斋，本蜀郡（今四川成都）人。初任南陵主簿，遂家焉。官至翰林待诏。入元，为平江书院山长。事见《宛陵群英集》卷三、清道光《安徽通志》卷二○八。今录诗三首。